cyanic-selkie/wikianc huggingface dataset:
โฟร์มินิต
2011–12: อัลบั้ม 4Minutes Left, Volume Up and "Love Tension"
วันที่ 13 มกราคมได้จัดแสดงที่ the DiGi Live K-Pop Party 2011 ในมาเลเซีย ที่ Stadium Negara ร่วมกับ บีสต์ และจีน่า ในวันที่ 20 มกราคมได้รับรางวัล Bonsang Award at the 20th Seoul Music Awards. และในเดอนกุมภาพันธ์ 2011 ได้รับรางวัล the Kpop New Artist Award for 2010 at the Billboard Japan Music Awards. ในวันที่ 23 กุมภาพันธ์ ได้รับให้แต่งตัวเป็นโมเดลสำหรับชุดแต่งงานของ Yumi Katsura ณ ที่ Paris Grand Collection Tokyo แฟชั่นโชว์จัดขึ้น Tokyo’s Ryōgoku Kokugikan. ในวันที่ 12 มีนาคม ได้ร่วมแสดง the 50th Anniversary Music Wave Concert ในไทยขึ้น
วันที่ 29 มีนาคม ได้ทำการปล่อยมินอัลบั้ม Heart to Heart. ในวันที่ 5 โฟร์มินิตได้ปล่อยอัลบั้มเกาหลี 4Minute Left, มิวสิคเอ็มวีเพลง "Mirror Mirror" ได้รับการปล่อยออกมาในวันเดียวกัน.
2013 : Name Is 4minute ("What's Your Name" and "Is It Poppin")
4minute ได้โปรโมทด้วยเพลง What's your name โปรดิวซ์โดย Brave Sound ซึ่งได้รับรางวัลมากมายรวมทั้งได้รับรางวัล Gaon Chart Award (เพลงประจำเดือนพฤษภาคม )รวมทั้ง Golden disc Award, Seoul Music Award และปลายปี 2013 ได้ทำการโปรโมตเพลงในอัลบั้มอีกเพลงคือ '물 좋아? (Is It Poppin'?)' ในบรรยากาศที่เป็นแนวซัมเมอร์ ต่อจาก What's your name ทันที โดยปีนี้ถือว่าเป็นปีทองของ 4minute เลยทีเดียว
2014 : 4minuteWorld ("Whatcha doin today")
ต่อจากกระแส What's your name 4minute ได้ทำการปล่อยเพลง Whatcha doin today ซึ่งเป็นแนวเพลงทำนองคล้ายกับ What's your name ซึ่งได้ Brave Sound มาทำเพลงให้อีกครั้ง ปีนี้ 4minute ได้เข้าชิง Youtube Music Award และวงได้ทำการปล่อยเพลง "Thank you" เป็นของขวัญให้กับ 4NIA ในการครบรอบ 5 ปีของตัววง
และได้รับรางวัลจากงาน Style Icon Award ในด้าน ชุดแสดง Performance
2015 : Crazy ("Crazy")
ปีนี้ 4minute ได้ทำการเปลี่ยนแปลงแนวเพลงครั้งใหม่ปรับโฉมตัววงใหม่ โดยโปรโมตเพลง "Crazy" ซึ่งเพลงนี้ ฮยอนอา( Hyuna) เป็นผู้ที่มีส่วนร่วมในการแต่งเพลงด้วย และเพลงนี้ได้ถูกออกแบบท่าเต้นโดย Parris Goebel & Kiel Tutin นักออกแบบท่าเต้นชื่อดัง "Crazy" ได้สร้างกระแสให้กับตัวงอย่างมากมายและทำให้ตัววงดูแข็งแรงมากขึ้นกว่าเดิม รวมทั้งกวาดรางวัลโชว์ได้ไปมากมาย และปีนี้ 4minute ได้เปิดตัวรายการ reality ของวงที่โชว์ถึงกิจวัตรประจำวันของพวกเธอให้กับแฟนๆวงได้ชม รายการ ชื่อว่า "4Minute,s VIDEO"
2016 : Act.7 ("Hate") และการยุบวง
4minute ได้ทำการโปรโมตเพลง "Hate" สานต่อจาก "Crazy" ซึ่งได้ SKILLEX มาเป็นผู้โปรดิวซ์เพลง รวมทั้งสมาชิกวงได้มีส่วนร่วมการแต่งเพลงคือ ฮยอนอา( Hyuna) และ จียูน(Jiyoon(Jenyer)) ได้แต่งส่วนแร็ปในเพลง "Hate" ,"No Love" และ "Blind" รวมทั้งมักเน่ โซฮยอน( Sohyun) ได้แต่งคำร้องเพลง "Blind"
เมื่อวันที่ 13 มิถุนายน มีการประกาศว่าจะยุบวงหลังจากหมดสัญญา โดยมีเพียงฮยอนอาเท่านั้นที่ต่อสัญญากับหน่วยงานบริหาร ตัวแทนของคิวบ์เอนเตอร์เทนเมนต์ กล่าวว่า "เมื่อใกล้ถึงวันสิ้นสุดสัญญา สมาชิกก็จะอยู่ในระหว่างการหารือเกี่ยวกับการต่ออายุ แต่ในขณะที่หน่วยงานพยายามเกลี้ยกล่อมพวกเขาครึ่งหนึ่งให้อยู่ต่อในวง แต่ก็ลงเอยด้วยการยอมรับการตัดสินใจของสมาชิกทั้ง 4 ว่าพวกเขาจะไม่ดำเนินการต่อเป็นกลุ่ม เนื่องจากความคิดเห็นที่แตกต่างกันของสมาชิก สำหรับเจตนาและวัตถุประสงค์ทั้งหมด วงจะถูกยุบลง"
ยีนส์
ยีนส์ (jeans) คือกางเกงที่ทำจากผ้าฝ้ายหยาบ แต่เพื่อความหลากหลายมักใช้ผ้าที่มีริ้ว เดิมทีผลิตเพื่อการทำงาน แต่ได้รับความนิยมในหมู่วัยรุ่นเริ่มจากทศวรรษที่ 50 มีแบรนด์ที่มีชื่อเสียงอย่าง ลีวายส์ แรงเลอร์ เป็นต้น ทุกวันนี้ยีนส์ถือว่าเป็นเครื่องแต่งกายที่ได้รับความนิยมทั่วทุกมุมโลก มีหลากหลายรูปแบบและสีสัน
ประวัติ
ยีนส์เริ่มมีครั้งแรกที่เมืองเจโนวา เมืองท่าของประเทศอิตาลี โดยจุดประสงค์เพื่อกะลาสีชาวเจนัว ไว้ใส่เพื่อรองรับต่อสภาพแห้งหรือเปียกได้ดี และสามารถถกขากางเกงได้ขณะอยู่บนดาดฟ้าเรือ ผ้ายีนส์ที่ทำขึ้นมาในนครเจโนอา กลางศตวรรษที่ 19 ซึ่งทางประเทศอังกฤษสั่งนำเข้าผ้าชนิดนี้ ด้วยความทึ่งในความทนทาน และเรียกผ้านี้รวมๆว่า Fustian ซึ่งแปลว่าผ้าสีเนื้อหยาบ ต่อมาระหว่างที่เรือขนส่งสินค้าเดินทางจากอิตาลีมาอังกฤษ ต้องผ่านประเทศฝรั่งเศส ซึ่งคนเมืองเรียกเมืองเจนัวว่า แชน (Gênes) และเรียกสินค้าจากเจนัวว่า ชีน (Jene) ซึ่งภายหลังเปลี่ยนมาเป็น ชอง (Jean) พอมาถึงอังกฤษ ชาวอังกฤษจะอ่านคำว่า Jean ว่า จีน หรือยีน เช่นเดียวกับคนอเมริกันที่พูดภาษาอังกฤษ ซึ่งเมื่อคนนำผ้ายีนส์นี้ไปตัดกางเกง ก็ต้องเป็นคำที่เติม s จึงเรียกว่า Jeans ยีนส์
จนกระทั่งราวปี ค.ศ. 1850 หรือ พ.ศ. 2393 ลีวาย สเตราส์ (Levi Strauss) ชาวเยอรมันที่อาศัยอยู่ที่ซานฟรานซิสโกได้ผลิตกางเกงยีนส์ในชื่อ ลีวายส์ โดยตั้งชื่อกางเกงยีนส์ตามชื่อผ้าฝ้าย โดยผ้าฝ้ายนำมาจากผู้ผลิตที่เมืองเจนัว (Genoa) แต่ในภาพรวมแล้วเหมือนกัน
แสงจากพ่อ
"แสงจากพ่อ" เป็นละครชุดที่ต้องการสื่อสารให้ทุกคนได้เห็นถึงพลังใจและโอกาสของชีวิต ซีรีส์ชุด 4 เรื่องที่จะมาสร้างแรงบันดาลใจ เปรียบดั่งแสงจากในหลวง รัชกาลที่ 9 ถึงคนไทยทุกคน พระบาทสมเด็จพระปรมินทรมหาภูมิพลอดุลยเดช โดยในซีรีส์ชุดนี้ มีทั้งหมด 4 เรื่องได้แก่ แสงหลังฝน,แสงในม่านหมอก,จุดสุดแสง,เทียนไม่สิ้นแสง อากาศทางช่อง สถานีโทรทัศน์ไทยพีบีเอส ออกอากาศ ระหว่างวันที่ 25-28 กันยายน 2560 เวลา 20.30 - 21.10 น. ออกอากาศทุกวัน วันจันทร์ วันอังคาร วันพุธ วันพฤหัส
รายชื่อนักแสดง
อดีตนักโทษหญิงคดียาเสพติด ได้รับอภัยโทษให้ออกมาพิสูจน์ตัวเอง แต่กลับถูกสังคมพิพากษาให้กลายเป็น “บุคคลต้องห้าม” ไม่ได้รับการยอมรับจากสังคม ความผิดพลาดเพียงครั้งเดียวทำลายเธอไปตลอดชีวิต ฝนต้องอดทนกับกระแสสังคมและความมืดดำภายในใจที่พร้อมจะทำลายตัวเธอตลอดเวลา สาวใหญ่ใจดี เป็นครูสอนโยคะที่ให้โอกาสฝนได้ทำงานในสถาบันสอนโยคะของเธอ เป็นคนมีน้ำใจและให้โอกาสคน โรงเรียนสอนโยคะของเธอจัดขึ้นเพราะความชอบไม่ใช่ธุรกิจ หม้ายหนุ่มลูกติดที่มีปมเรื่องความรัก เป็นนักร้องผู้มีความสามารถ และมีเสียงเพลงเป็นเครื่องนำทางชีวิต ใช้เสียงเพลงบำบัดความทุกข์ในใจ และสร้างความสุขให้กับคนรอบข้าง ไม้เลิกศรัทธาในความรักตั้งแต่ภรรยาเขาทิ้งไป สาเหตุเพราะยาเสพติด เธอทิ้งลูกน้อยไว้ให้เขารับผิดชอบ เขาจึงมักหอบลูกไปที่ทำงานด้วยเสมอ ลูกชายของไม้วัย 5ขวบ นิสัยร่าเริง ฉลาด พูดเก่ง แม็กซ์มีดวงตาที่พร่าเลือน เนื่องจากแม่ของเขาเสพติดเสพติดตอนตั้งครรภ์ แม็กซ์ได้รับการเลี้ยงดูด้วยวิธีที่แตกต่างไปจากเด็กทั่วไป ทำให้แม็กซ์มีภูมิคุ้มกัน และวิธีคิดที่ฉลาดเกินเด็ก หญิงสูงวัย ดิ้นรนหาเลี้ยงลูกสาวเพียงคนเดียว เธอรู้สึกผิดที่ตัวเองทำให้ครอบครัวมีความสุขสมบูรณ์พร้อมไปไม่ได้ เธอเชื่อว่าอดีตเป็นสิ่งที่กลับไปแก้ไขไม่ได้ จึงเลือกที่จะก้าวไปข้างหน้ามากกกว่าจมอยู่กับเรื่องราวเก่าๆ เด็กหนุ่มวัยรุ่นเจ้าถิ่น นิสัยขี้ขโมย ไว้ใจไม่ได้ เอาตัวรอดเก่ง พัวพันกับยาเสพติด ทั้งเสพและเป็นหัวหน้าแก๊งค์ของวัยรุ่น เป็นคนที่เสียอนาคตเพราะซื้อยาจากฝนไปเสพ เป็นตัวแทนของกลุ่มวัยรุ่นผู้หลงผิดคิดลองยา และมีพื้นที่ยืนในสังคมได้อย่างสบาย โดยไม่ถูกจับเข้าตาราง เสี่ยเจ้าพ่อประกอบธุรกิจสีเทา ฐานะดี ชอบเที่ยวสถานบันเทิงยามค่ำคืน ชอบซื้อบริการทางเพศ และบังคับให้ผู้หญิงเสพยา เพื่อบรรเทาความเครียดทางจิต พกอุปกรณ์เสพยาทุกครั้งที่ออกมาเที่ยวกลางคืน และพาผู้หญิงขายบริการมาร่วมเพศที่ห้องนอนเสมอ
หมอพีท สัตวแพทย์ไฟแรง ทำงานในสวนสัตว์ และได้รับหน้าที่ในการดูแลช้างพังบุษบา เป็นสาวมั่น เชื่อมั่นในตัวเองสูง ค่อนข้างดื้อรั้น แต่พอเจอเหตุการณ์ที่ไม่สามารถช่วยชีวิตพังบุษบาได้ เธอก็เปลี่ยนไป ลุงแก้ว อดีตควาญช้างประจำพระเศวตฯ เป็นคนแก่ซื่อ ๆ ใจดี รักสัตว์มาก โดยเฉพาะช้าง ติดนิสัยพูดจาโผงผาง เพราะเป็นคนต่างจังหวัด แต่สิ่งที่พูดล้วนแต่มีความจริงใจ เป็นคนสอนให้หมอพีท ได้เรียนรู้เรื่องช้าง แต่ตอนหลังหมอพีทกลับเป็นคนที่คอยเยียวยาคุณลุง และทำให้คุณลุงสู้อีกครั้ง แทนเป็นพนักงานในสวนสัตว์ เป็นคนที่คอยดึงสติหมอพีทตลอด และเป็นคนที่พาลุงแก้วมารู้จักกับหมอพีท แทนมีความฝันอยากเป็นควาญช้าง และลุงแก้วก็ได้ฝึกแทนขึ้นมา
เรื่องย่อ
ฟิล์ม"ผู้กำกับหนังตกอับ(ทำหนังเจ๊ง) ตกงานมาหลายเดือน ตอนนี้ต้องการรายได้ระหว่างเขียนบทหนังเรื่องใหม่ จึงรับจ้างไปอยู่บ้าน(ที่เขาว่า)ผีสิง เพราะเจ้าของขายบ้านไม่ได้ซะที จึงต้องการจ้างคนไปอยู่ บ้านหลังนี้คนเดียวเพื่อพิสูจน์ว่า“บ้านนี้ไม่มีเฮี้ยน” งานสบาย มีเวลาว่างเหลือเฟือ ฟิล์มไม่กลัวผีจึง ขออาสาทำงานนี้อย่างไม่ลังเล ก่อนเริ่มงาน ฟิล์มกลับบ้านนอกไปเจอกล้องฟิล์มเก่าของ“พ่อ” และพบว่าในกล้องนั้น พ่อได้ถ่ายภาพ ค้างไว้ 18 รูปก่อนตาย ฟิล์มกับ“วิว”(น้องสาว)จอมยุ่งอยากรู้ว่า พ่อถ่ายอะไรเอาไว้ แต่ก็ยังไม่ทันได้เอาไปล้าง ฟิล์มเอากล้องไปถ่ายต่อที่พ่อถ่าย แล้วก็ได้เจอกับเรื่องประหลาด ว่าทุกครั้งที่เขา กดชัตเตอร์ ความทรงจำในอดีตที่ลืมเลือนของเขากับพ่อจะผุดขึ้นมา 1 อย่างเสมอ ในขณะที่ฟิล์มกำลังทำตามความฝันของตัวเองในบ้านสยองขวัญ ต้องเจออุปสรรคมากมาย แต่กำลังใจจากวิว(น้องสาว) กับความทรงจำระหว่างฟิล์มกับพ่อ จะช่วยให้เขาก้าวผ่านมันไปได้หรือไม่ การมองโลกของฟิล์มจะเปลี่ยนไปแค่ไหน... จากการถ่ายรูปจากกล้องของพ่อผู้จากไป
รายชื่อนักแสดง
ผู้กำกับหนังหน้าใหม่ไฟแรงอายุสามสิบกว่าๆ ได้ทำหนังเรื่องแรกในชีวิตกับค่ายเสี่ยจอย แต่หนังก็เจ็งไม่เป็นท่า แถมโดนชาวเน็ตด่ายับ กลายเป็นผู้กำกับหนังตกอับ แต่ยังไม่ยอมแพ้ชีวิตพลิกผัน ต้องมาเขียนบทหนังโรแมนติกในบ้านสยองขวัญ วันหนึ่งกลับบ้านได้มาเจอกล้องฟิล์มของพ่อที่ถ่ายค้างเอาไว้ก่อนตาย เขาเอากล้อง ของพ่อมาถ่ายต่อ และนั่นเป็นจุดเปลี่ยนที่ทำให้เขาเรียนรู้ และลุกขึ้นมาสู้อีกครั้งด้วยมุมมองใหม่ น้องสาวของฟิล์ม เป็นเด็กสาวน่ารักวัย 22 ปี เรียนมหาวิทยาลัยปี 4 คณะวิทยาศาสตร์ในจังหวัดบ้านเกิด แต่อยากเป็นนักร้องเน็ตไอดอล ชอบร้องเพลงแม้เสียงจะเพี้ยน ฉลาด ร่าเริง ช่างเจรจา พูดมาก ชอบสอดรู้สอดเห็น เป็นคนมองโลกในแง่ดี ชอบเล่นกีฬา สนิทกับพี่ชายมาตั้งแต่เด็กๆ จนพี่ชายไปทำงานกรุงเทพ ก็ยังมองพี่เป็นไอดอล จนวันที่พี่ชายท้อใจทิ้งความฝัน วิวก็เป็นคนหนึ่งที่พยายามเชียร์อัพให้พี่ลุกขึ้นมา แม้จะไม่ค่อย ได้ผลก็ตาม เพื่อนฟิล์ม อายุสามสิบกว่าๆ สนิทกันมาตั้งแต่เรียน(ยาวตั้งแต่ประถมเลย)รู้จักฟิล์มและวิวเป็นอย่างดี เป็นผู้กำกับและโปรดิวเซอร์หนังอิสระเหมือนฟิล์ม นิสัยร่าเริง พูดมาก(เกินไป) ขี้กลัวผีสุดๆ ฉลาด ช่างสังเกต หูดี ราวกับมีหูทิพย์ (ชอบได้ยินอะไรที่ไม่น่าจะได้ยิน) แถมมีเนตรอินทรีย์ (ตาไวมาก) พ่อของฟิล์ม เป็นสัตวแพทย์อาวุสโส เป็นคนใจดี อารมณ์ดี อบอุ่น มีมนุษย์สัมพันธ์กับชาวบ้านและเพื่อนร่วมงานดี ชอบถ่ายรูป มีในหลวงรัชกาลที่ 9 เป็นต้นแบบในการทำงานและดำเนินชีวิต รักครอบครัว เพียงแต่มีปัญหาห่างเหินกับลูกชายบ้าง ส่วนหนึ่งเพราะความเป็นผู้ชายที่อาจแสดงความรักกันได้ไม่ชัดเจน ชอบถ่ายรูปอะไรแปลกๆ ด้วยมุมมองโลกในแง่ดี มีอารมณ์ขัน ถ้าไม่เป็นสัตวแพทย์คงไปเป็นตากล้องแล้ว ชื่อจริง "ดาริกา"เป็นครูวิชาภาษาอังกฤษอยู่ที่ต่างจังหวัด เป็นคนเจ้าระเบียบ มีวินัย อยู่บ้านกับลูกสาว (น้องสาวฟิล์ม) เป็นคนรักครอบครัว รักลูกและสามี แม้บางทีจะดุกับลูกและสามีไปบ้างก็ตาม ชอบทำกับข้าว ทำอาหาร ถ้าทำให้ลูกกินแล้วกินไม่หมดจะโกรธ จะงอน แต่โดยรวมก็เป็นแม่ที่รักลูกมากๆ เป็นเจ้าของค่ายหนังดังที่ให้โอกาสฟิล์มมากำกับ แต่ฟิล์มก็ทำหนังเจ๊ง อายุประมาณ 50 กว่าๆ บุคลิกโผงผาง พูดตรง ชัดเจน และเสียงดัง แต่ใจดี ชอบให้โอกาสคน แต่สุดท้ายก็ต้องสมเหตุสมผลกับสิ่งที่ต้องจ่ายไป
เรื่องย่อ
หนึ่งลาลับ มิอาจขับ หมื่นความดี...สิ้นสลาย ปกป้อง และ ปกปัก สองพี่น้องเป็นทหารประจำหน่วยทำลายล้างวัตถุระเบิด( EOD) ทั้งคู่ยึดมั่น ศรัทธารับราชการเป็นทหารตามแบบอย่างพ่อ “ปราบ” นายทหารผู้ยึดมั่นในหน้าที่ ปกป้องเป็นมือหนึ่งของหน่วยเก็บกู้ระเบิด มี ปกปักน้องชายทำงานเป็นคู่หู แต่เมื่อเกิดเหตุ ปกปักเสียชีวิตระหว่างปฏิบัติหน้าที่ ทำให้ปกป้องเสียใจ ท้อใจจนจะเลิกทำงานเสี่ยงชีวิตด้วยเป็นห่วง ปราย ผู้เป็นแม่ ที่สูญเสียบุคคลที่รักในครอบครัวไปแล้วถึง 2 คน ในช่วงเวลาที่ปกป้อง ท้อใจ และหน่วยงานก็ขาดกำลังสำคัญ ปรายกลับพลิกฟื้นความเข้มแข็ง เป็นฝ่ายให้กำลังใจปกป้อง เตือนให้นึกถึงหน้าที่สำคัญของตน ซึ่งไม่เพียงหน้าที่เป็นลูก หากแต่มีหน้าที่ทหาร หน้าที่คนไทยที่สำคัญยิ่ง ข่าวการเสียชีวิตของ ปกปัก ส่งเป็นแรงบันดาลใจ ให้กับ ส้มจี้ด สาวออฟฟิศ เมืองใหญ่ ที่มักท้อใจง่ายๆกับชีวิตแต่ละวัน จนวันหนึ่ง ส้มจี้ด ได้ดูข่าวทหารหน่วย EOD เสียชีวิตระหว่างปฏิบัติหน้าที่ ส้มจี้ด จึงเริ่มหวนคิดถึงการใช้ชีวิตของตน มองเห็นความสำคัญของการทำหน้าที่ของตนเองให้ดี ส้มจี้ด จึงเริ่มต้นลงมือทำสิ่งที่ตนทำได้ให้แต่ละวันมีคุณค่าต่อผู้อื่น หนึ่งความดี หนึ่งแสงเทียน หนึ่งหัวใจ...ส่งผ่านไปให้สว่างทั่วแดนดิน
รายชื่อนักแสดง
ชายอายุ 30-35 ปี ทหารหน่วย EOD มีนิสัยชอบความท้าทาย รักความตื่นเต้น สุขุม เยือกเย็น ชอบมอเตอร์ไซค์ รักความยุติธรรม กล้าหาญ เชื่อมั่นในอุดมการณ์ เป็นคนทำมากกว่าพูด มีพ่อเป็นตำรวจตระเวนชายแดนที่เสียชีวิตในหน้าที่ ชายอายุ 25-28 ปี น้องชายของปกป้อง เป็นทหารหน่วย EOD ตามพี่ เลือดร้อนใจเร็ว บางครั้งมือไวเท่าความคิด รักความถูกต้อง สนุกสนานเฮฮา บ้าระห่ำ ยึดมั่นในอุดมการณ์ ชายอายุ 40-45 ปี ไต่เต้าจากทหารชั้นประทวน ใจเย็น รอบคอบ มีความเป็นผู้นำสูง ชาย อายุประมาณ 45-50 ปี เป็นทหาร รักและดูแลครอบครัว มีความเคารพ หวงแหน ปกป้องชาติ ศาสนา พระมหากษัตริย์ ที่มีความมุ่งมั่น มีอุดมการณ์ ตั้งตนเป็นคนดี และพยายามอบรมสั่งสอนปลูกฝังลูกขายทั้งสองให้เป็นคนดี เดินตามรอยในหลวง ร.9 หญิง อายุ 40-45 ปี มีอาชีพเป็นชาวสวนและแม่บ้าน ร่างกายไม่แข็งแรง เป็นโรคหัวใจ แต่เข็มแข็ง หนักแน่น เสียสละ กล้าหาญไม่แพ้ชายอกสามศอก หญิง อายุ 25-28 ปี พนักงานออฟฟิศ เบื่องาน แต่ต้องทำเพราะไม่มีทางเลือก ไม่มีจุดมุ่งหมายในชีวิต ล่องลอยไปวันๆ แต่ได้รับแรงบันดาลใจจากการเสียสละชีวิตของปกปักษ์และปกป้อง ทำให้เกิดพลังและแรงใจที่จะทำหน้าที่ของตัวเองให้ดีและช่วยเหลือผู้อื่น
ท่าอากาศยานแมนเชสเตอร์
ท่าอากาศยานแมนเชสเตอร์ (Manchester Airport) เป็นท่าอากาศยานหลักของ แมนเชสเตอร์ อังกฤษ เปิดให้บริการเมื่อเดือนมิถุนายน พ.ศ. 2481 โดยใช้ชื่อว่าท่าอากาศยานริงเวย์ (Ringway Airport) และในช่วงสางครามโลกครั้งที่ 2 ว่า ฐานทัพอากาศริงเวย์ (RAF Ringway) และตั้งแต่ปีพ.ศ. 2518 ถึง 2529 ใช้ชื่อว่า ท่าอากาศยานนานาชาติแมนเชสเตอร์ (Manchester International Airport) ท่าอากาศยานแห่งนี้ตั้งอยู่ระหว่างเมืองเชสไชร์และแมนเชสเตอร์ ในเขตมณฑลแมนเชสเตอร์
ท่าอากาศยานแห่งนี้ประกอบด้วยทางวิ่ง 2 เส้น อาคารผู้โดยสาร 3 หลัง และมีสถานีรถไฟ บริหารงานโดย Manchester Airport Group
อาคารรับส่งผู้โดยสารที่ 2
ส่วนใหญ่ให้บริการสายการบินสมาชิกในพันธมิตรการบินสกายทีม สายการบินระยะไกล และเช่าเหมาลำที่บินไปยังปลายทางระหว่างประเทศเท่านั้น เปิดให้บริการในปี พ.ศ. 2536 เพื่อรองรับเที่ยวบินยุโรป และเที่ยวบินข้ามทวีปตามกำหนดการจำนวนมาก ได้แก่ สายการบินในยุโรปบางแห่ง เช่น Air France, Air Malta และ KLM และสายการบินเช่าเหมาลำเช่น Thomson Airways
อาคารรับส่งผู้โดยสารที่ 2 มีประตูทางออกขึ้นเครื่อง 16 แห่ง โดย 15 แห่งเป็นสะพานขึ้นเครื่อง การออกแบบอาคารเดิมที่เตรียมไว้เพื่อการสร้างส่วนต่อขยายทั้งแบบหลุมจอดประชิดอาคารและหลุมจอดระยะไกล ปัจจุบันความจุของอาคารผู้โดยสาร 2 อยู่ที่ประมาณ 8 ล้านคนต่อปี และวางแผนขยายเพื่อรองรับผู้โดยสาร 25 ล้านคนต่อปีในอนาคต ในปี พ.ศ. 2550 เริ่มโครงการพัฒนาอาคารผู้โดยสาร 2 ใหม่ โดยปรับปรุงการรักษาความปลอดภัย ปรับปรุงบริการค้าปลีกและการบริการ มูลค่า 11 ล้านปอนด์
หมายเหตุ: แม้ว่าเที่ยวบินของ PIA บางส่วนจากอิสลามาบัด แต่การาจีและลาฮอร์จะต่อไปยังนิวยอร์ก-เจเอฟเคจากแมนเชสเตอร์ แต่ผู้โดยสารที่บินสายการบินปากีสถานอินเตอร์เนชั่นแนลแอร์ไลน์อาจไม่ได้ขึ้นเที่ยวบินจากแมนเชสเตอร์เพื่อไปนิวยอร์ก-เจเอฟเค และในทางกลับกัน ผู้โดยสารต้องมาจากปากีสถานและบินไปยัง JFK และในทางกลับกัน ดังนั้น New York-JFK จึงไม่ถูกระบุว่าเป็นจุดหมายปลายทางจากแมนเชสเตอร์
อาคารรับส่งผู้โดยสารที่ 3
เปิดให้บริการโดย ไดอานา เจ้าหญิงแห่งเวลส์ในเดือนพฤษภาคม 1989 และในเดือนมิถุนายน 1998 บริติชแอร์เวย์ได้เปิดอาคารผู้โดยสารแห่งใหม่มูลค่า 75 ล้านปอนด์ ซึ่งเป็นส่วนต่อขยายที่สำคัญไปยังอาคารผู้โดยสาร 3 และเป็นสายการบินผู้ใช้บริการหลักของอาคารผู้โดยสารนี้พร้อมกับสายการบินพันธมิตร อย่างไรก็ตามบริติชแอร์เวย์ได้ลดการดำเนินงานสนามบินแมนเชสเตอร์อย่างมากจากการขายบริษัทในเครือ BA Connect ให้กับ Flybe
อาคารรับส่งผู้โดยสารที่ 3 มีกำหนดการขยายระหว่างปี พ.ศ. 2551 ถึง 2553 โดยมีเป้าหมายเพื่อเพิ่มพื้นที่และความสะดวกในการเช็คอิน และการปรับปรุงความปลอดภัยจะแล้วเสร็จภายในฤดูใบไม้ผลิ พ.ศ. 2552 โดยโครงการจะแล้วเสร็จในฤดูหนาวปี พ.ศ. 2552/53
เรื่องของชั้น
"เรื่องของชั้น (M.Y.B.)" เป็นซิงเกิลที่ 2 ในปี พ.ศ. 2560 ของนักร้อง จีน่า เดอซูซ่า ประพันธ์เนื้อร้องโดย ปิยวัฒน์ มีเครือ (ปู๋ 25 Hours) แต่งทำนองและเรียบเรียงโดย ประทีป สิริอิสสระนันท์ (โฟร์ 25 Hours) ออกจำหน่ายในวันที่ 14 ธันวาคม พ.ศ. 2560 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่
เจ้าชายชาร์ลแห่งลักเซมเบิร์ก (ประสูติ พ.ศ. 2563)
เจ้าชายชาร์ลแห่งลักเซมเบิร์ก (His Royal Highness Prince Charles of Luxembourg) ประสูติเมื่อวันที่ 10 พฤษภาคม พ.ศ. 2563 เป็นพระโอรสพระองค์แรกในแกรนด์ดยุก และ แกรนด์ดัชเชสรัชทายาท เป็นพระนัดดาใน แกรนด์ดยุกอ็องรีแห่งลักเซมเบิร์ก และแกรนด์ดัชเชสมาเรีย เตเรซาแห่งลักเซมเบิร์ก ทรงเป็นรัชทายาทลำดับที่ 2 ในการสืบราชบัลลังก์
ตำบลเกษมทรัพย์
เกษมทรัพย์ เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเกษมทรัพย์ ตั้งอยู่ห่างจากอำเภอปักธงชัย ประมาณ 11 กิโลเมตร
การปกครอง
ตำบลเกษมทรัพย์ แบ่งการปกครองออกเป็น 9 หมู่บ้าน คือ
เพลิงแค้น เพลิงชีวิต
เพลิงแค้น เพลิงชีวิต (The Burning Rain, 暴雨燃燒) เป็นละครโทรทัศน์ที่สร้างขึ้นในปี ค.ศ. 1991 นำแสดงโดย เหริน ต๋าหัว, เอสเธอร์ กวน, แพทริเซีย ชง, เบน อู๋, ซุน ชิง, หยาง อี้เหมย, หาน อี่เจิง, หลี่ ชิงชาน ออกอากาศทางช่อง เอทีวี ในประเทศจีน
รัฐมิซิโอเนส
มิซิโอเนส (Misiones) เป็นหนึ่งใน 23 รัฐของประเทศอาร์เจนตินา ตั้งอยู่มุมด้านทิศตะวันออกเฉียงเหนือของประเทศ ในภูมิภาคเมโซโปตาเมีย ติดกับประเทศปารากวัยทางทิศตะวันตกเฉียงเหนือ ประเทศบราซิลทางทิศเหนือ ทิศตะวันออกและทิศใต้ และติดกับรัฐกอร์ริเอนเตสทางทิศตะวันตกเฉียงใต้
เวียเชสลัฟ กูเซฟ
เวียเชสลัฟ กูเซฟ (Vyacheslav Gusev) นักมวยสากลชาวรัสเซีย เกิดเมื่อ 4 ตุลาคม พ.ศ. 2528 ที่เมืองโปรโคเปียฟสค์ (Prokopyevsk) ประเทศรัสเซีย สถิติการชก 23 ครั้ง ชนะ 20 (น็อก 5) แพ้ 3
ประวัติ
กูเซฟขึ้นชกมวยสากลอาชีพครั้งแรกเมื่อ 1พฤศจิกายนพ.ศ. 2546 ชนะคะแนน พาเวล กูบาซอฟ ที่ รัสเซีย ขึ้นชกชนะอีกสองครั้งก็ได้ชิงแชมป์อูราลและไซบีเรียรุ่นซูเปอร์แบนตัมเวทที่ว่าง ชนะคะแนน เอมิน อาลีเอฟได้แชมป์มาครองเมื่อ 12 มิถุนายน พ.ศ. 2547 ขึ้นชกป้องกันตำแหน่งได้ 1 ครั้ง ก่อนจะขึ้นชิงแชมป์รัสเซียรุ่นเฟเธอร์เวทที่ว่าง เมื่อ 12 มิถุนายน พ.ศ. 2548 ชนะคะแนน อเล็กซานเดอร์ ครูเลฟ ได้แชมป์มาครอง หลังจากนั้น กูเซฟขึ้นชกชนะรวด และชกป้องกันแชมป์รัสเซียได้ 1 ครั้ง ในที่สุด กูเซฟได้ชิงแชมป์เงารุ่นเฟเธอร์เวท WBA ที่ว่างเมื่อ 12 เมษายน พ.ศ. 2551 ชนะคะแนน อับดู เตบาซัลวา ได้แชมป์มาครอง จากนั้น ชิงแชมป์เงารุ่นเฟเธอร์เวท WBO อีกเส้นเมื่อ 31 กรกฎาคม พ.ศ. 2551 ซึ่งกูเซฟเป็นฝ่ายชนะคะแนน ชัยยงค์ ศิษย์ทรายทอง ได้แชมป์มาครอง หลังจากนั้น เดินทางไปชิงแชมป์ WBC แคริบเบียนรุ่นเฟเธอร์เวท ที่สหรัฐ ปรากฏว่าเป็นฝ่ายแพ้คะแนน ฮวน คาร์ลอส บูร์โกส เมื่อ 12 มิถุนายน พ.ศ. 2552 ชิงแชมป์ไม่สำเร็จ
ต่อมา กูเซฟขึ้นชิงแชมป์ WBO ยุโรปรุ่นเฟเธอร์เวท เมื่อ 11 มีนาคม พ.ศ. 2553 ซึ่งเป็นฝ่ายชนะน็อก เฟลิเซียโน อาซัวกา ยก 3 กูเซฟหยุดชกไปสองปี กลับมาชกอีกครั้งใน พ.ศ. 2555 โดยขึ้นชิงแชมป์ PABA รุ่นเฟเอร์เวท เมื่อ 30 เมษายน ปรากฏว่าเป็นฝ่ายชนะคะแนนปัจจัย ยงยุทธยิม โดยกูเซฟเองถูกชกลงไปนับแปดในยกที่ 1 ด้วย กูเซฟขึ้นชกครั้งล่าสุดเมื่อ 2 มีนาคม พ.ศ. 2556 แพ้คะแนน แกรี รัสเซล จูเนียร์ ที่ สหรัฐ แล้วยังไม่ได้ขึ้นชกอีก
อ้างอิง
สถิติการชก boxrec.com
มหาวิทยาลัยโซกะ
มหาวิทยาลัยโซกะ เป็น มหาวิทยาลัยเอกชน มหาวิทยาลัยก่อตั้งขึ้นเมื่อพ.ศ. 2512 เปิดให้นักศึกษาระดับปริญญาตรีเมื่อพ.ศ. 2514 และเปิดปริญญาโทเมื่อพ.ศ. 2518 และยังมีอีกแห่งหนึ่ง คือ มหาวิทยาลัยโซกะ อเมริกา ปัจจุบันมีศูนย์ประสานงานอยู่ที่คณะศิลปศาตร์ มหาวิทยาลัยธรรมศาสตร์ ท่าพระจันทร์
ปรัชญาของมหาวิทยาลัยโซกะ
ปรัชญาการศึกษาของมหาวิทยาลัยโซกะ เริ่มขึ้นโดย สึเนซาบูโร มากิงูจิ นายกสมาคมสร้างคุณค่า คนแรก ผู้ก่อตั้งสมาคมสร้างคุณค่า ผู้ปฏิบัติพุทธธรรมของพระนิชิเรนไดโชนิน แรกทีทำงานเป็นครูสอนระดับประถมศึกษา ได้ทำการเผยแพร่ระบบสร้างคุณค่า เพื่อความสุขของนักเรียน และเน้นสอนเรื่องมนุษยนิยม ปรัชญานี้ได้สืบต่อโดย โจเซ โทดะ นายกสมาคมโซกะ คนที่สอง โดยเป้าหมายคือสืบสานเจตนารมณ์ของอาจารย์มากิงูจิ และมาถึงสมัยของนายกสมาคมคนที่สาม ดร.ไดซากุ อิเกดะ ได้ทำการก่อตั้งมหาวิทยาลัยโซกะขึ้น โดยมีหลักการการก่อตั้งดังนี้
สาขา
ดร.ไดซากุ อิเกดะ ได้ก่อตั้งมหาวิทยาลัยโซกะแห่งที่สองที่แคลิฟอร์เนีย สหรัฐอเมริกา
อ้างอิง
เพื่อเพื่อนผู้ศรัทธา,สร้างคุณค่า,2550
อาการแสบร้อนกลางอก
อาการแสบร้อนกลางอก (heartburn, cardialgia) เป็นความรู้สึกแสบร้อนตรงกลางหน้าอกหรือตรงยอดอก (epigastrium) ซึ่งอาจกระจายไปที่คอ ปกติจะเกิดจากการไหลย้อนของกรดกระเพาะอาหารกลับเข้าไปในหลอดอาหาร และเป็นอาการหลักของโรคกรดไหลย้อน แต่ในคนไข้ 0.6% นี่จะเป็นอาการของโรคหลอดเลือดเลี้ยงหัวใจ
นิยาม
คำภาษาอังกฤษว่า indigestion (อาหารย่อยไม่ดี) จะหมายถึงอาการนี้บวกกับอาการอื่น ๆ อีกจำนวนหนึ่ง และบางครั้งก็นิยามว่าเป็นการปวดกลางท้องด้านบนบวกกับอาการนี้ แต่คำภาษาอังกฤษว่า heartburn ก็ใช้แลกเปลี่ยนกับคำว่าโรคกรดไหลย้อนได้เหมือนกัน โดยไม่ได้หมายแค่เป็นอาการหนึ่งของโรค
การวินิจฉัยแยกโรค
อาการกล้ามเนื้อหัวใจตายเหตุขาดเลือดและอาการทางหลอดอาหารต่าง ๆ อาจคล้ายกันมาก เพราะหัวใจและหลอดอาหารมีเส้นประสาทกลุ่มเดียวกัน
การมองข้ามเรื่องหัวใจวายเป็นเรื่องอันตราย ดังนั้น แพทย์จึงพิจารณาปัญหาโรคหัวใจก่อนอื่นสำหรับผู้ที่เจ็บที่หน้าอกโดยยังไม่รู้สาเหตุ คนไข้ที่เจ็บหน้าอกเนื่องกับโรคกรดไหลย้อนแยกจากผู้เจ็บหน้าอกเนื่องจากโรคหัวใจได้ยาก และภาวะแต่ละอย่าง ก็ยังเลียนอาการของอีกสภาวะหนึ่ง การตรวจโดยวิธีอื่น ๆ เช่นการถ่ายดูภาพ บ่อยครั้งจึงจำเป็น
โรคกรดไหลย้อน
โรคกรดไหลย้อนเป็นเหตุสามัญที่สุดของอาการนี้ เพราะกรดที่ไหลย้อนขึ้นทำหลอดอาหารให้อักเสบ
ไม่ทราบสาเหตุ
คำภาษาอังกฤษว่า functional heartburn หมายถึงอาการแสบร้อนกลางอกที่ไม่ทราบสาเหตุ ซึ่งสัมพันธ์กับโรคทางเดินอาหารที่ไม่ทราบสาเหตุ (FGID) อื่น ๆ เช่น กลุ่มอาการลำไส้ไวเกินต่อการกระตุ้น (IBS) และเป็นเหตุหลักของอาการที่ไม่ดีขึ้นหลังรักษาด้วยยายับยั้งการหลั่งกรดแล้ว (PPI) แต่ยานี้ก็ยังเป็นการรักษาลำดับแรกของอาการเช่นนี้ซึ่งคนไข้จะดีขึ้นในอัตราร้อยละ 50 โดยเป็นการวินิจฉัยแบบกำจัดเหตุตามเกณฑ์วินิจฉัย Rome III คือ งานสำรวจหนึ่งพบว่า ชาวแคนาดาถึง 22.3% มีอาการนี้
การวินิจฉัย
อาการแสบร้อนกลางอกมีเหตุหลายอย่าง และการวินิจฉัยเป็นโรคกรดไหลย้อนในขั้นต้นก็จะต้องขึ้นกับอาการอื่น ๆ อีกด้วย ความเจ็บปวดหน้าอกของโรคกรดไหลย้อนจะเป็นแบบแสบร้อน เกิดหลังทานอาหารหรือในเวลากลางคืน ซึ่งแย่ลงเมื่อนอนลงหรือก้มลง เป็นโรคสามัญในหญิงมีครรภ์ และอาจจุดชนวนเมื่อทานอาหารมาก หรืออาหารบางอย่างที่มีเครื่องเทศบางชนิด มีไขมันสูง หรือมีกรดสูง
ถ้าการเจ็บหน้าอกสันนิษฐานว่าเป็นอาการแสบร้อนกลางอก โดยคนไข้มีอาการเรอเปรี้ยวเรอขม และไม่มีอาการน่าเป็นห่วงอื่น ๆ แพทย์ก็อาจเริ่มรักษาด้วยยาได้เลย ซึ่งถ้าอาการดีขึ้นภายในสองอาทิตย์ก็อาจวินิจฉัยฟันธงได้ว่า เป็นโรคกรดไหลย้อน ถ้าคนไข้ไม่ดีขึ้นเมื่อทานยาและเปลี่ยนอาหารพร้อมพฤติกรรมแล้ว อาจจะต้องตรวจเพิ่มขึ้น โดยแพทย์อาจแนะนำให้ไปหาแพทย์เฉพาะทาง เช่น แพทย์โรคทางเดินอาหาร
ส่วนอาการแสบร้อนกลางอกหรือเจ็บปวดหน้าอกหลังทานอาหารหรือดื่มน้ำบวกกับปัญหาการกลืนลำบาก ก็อาจบ่งชี้ภาวะหลอดอาหารกระตุก
การลองรักษาด้วยยา
ถ้าอาการบรรเทาภายใน 5-10 นาทีหลังได้ยาน้ำเป็นยาชาเฉพาะที่คือ ลิโดเคนบวกกับยาลดกรดก็จะเพิ่มโอกาสว่า ความเจ็บมีเหตุจากหลอดอาหาร ถึงกระนั้น ก็ยังไม่สามารถกันเหตุเกี่ยวกับหัวใจออกได้ เพราะความเจ็บหน้าอกเหตุหัวใจในคนไข้ 10% จะบรรเทาเมื่อทานยาลดกรด
การตรวจความเป็นกรดด่าง
แพทย์สามารถวัดความเป็นกรดด่างในหลอดอาหารโดยส่งสายยางบาง ๆ ผ่านจมูกลงไปในหลอดอาหารส่วนล่าง เพราะความเป็นกรดด่างที่ต่าง ๆ กันถึงระดับหนึ่งก็ปกติ และการไหลย้อนแบบน้อย ๆ ก็เป็นเรื่องค่อนข้างสามัญ การวัดความเป็นกรดด่างก็จะช่วยให้เห็นเหตุการณ์กรดไหลย้อนในเวลาจริงได้
วิธีทางกายภาพอื่น ๆ
ในการวัดการบีบตัวของหลอดอาหาร (manometry) แพทย์จะใส่สายบาง ๆ ผ่านเข้าจมูกเข้าไปในกระเพาะอาหาร ซึ่งคนไข้จะทำการกลืนเมื่อแพทย์ค่อย ๆ ดึงสายออกมากสู่หลอดอาหาร โดยเครื่องคอมพิวเตอร์จะบันทึกแรงบีบของกล้ามเนื้อในส่วนต่าง ๆ ของหลอดอาหาร
แพทย์สามารถตัดเนื้อชิ้นเล็ก ๆ ออกเมื่อกำลังส่องกล้อง แล้วตรวจดูการอักเสบ เซลล์มะเร็ง และปัญหาอื่น ๆ
การรักษา
ยาลดกรด เช่น แคลเซียมคาร์บอเนต บ่อยครั้งจะสามารถใช้แก้ปัญหาในเบื้องต้น แต่การรักษาต่อ ๆ ไปจะขึ้นอยู่กับเหตุ ยาเช่น สารต้านตัวรับเอช2หรือยายับยั้งการหลั่งกรด มีประสิทธิผลต่อกระเพาะอักเสบและกรดไหลย้อน ซึ่งเป็นเหตุสามัญที่สุดของอาการนี้ โดยจะใช้ยาปฏิชีวนะถ้าติดเชื้อแบคทีเรีย H. pylori
ความระบาด
ประชากรประมาณ 42% ในสหรัฐจะประสบกับอาการแสบร้อนกลางอกในช่วงชีวิต
กีฬาแบดมินตันในโอลิมปิกฤดูร้อน 2020 – บุคคลชาย
การแข่งขันกีฬาแบดมินตันในโอลิมปิกฤดูร้อน 2020 – บุคคลชาย เป็น 1 ใน 2 รายการแข่งขันแบดมินตันที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 2 สิงหาคม พ.ศ. 2564 ที่ศูนย์กีฬามูซาชิโนะ ครั้งนี้จัดการแข่งขันกีฬาแบดมินตันในโอลิมปิกเป็นครั้งที่ 24 ในโอลิมปิกฤดูร้อน
ทีมวาง
ผู้เล่นทั้งหมด 16 คนที่จะถูกวาง
<li> <li> <li> <li> <li> <li> <li> <li> </ol>
ปลามะไฟ
ปลามะไฟ (Stoliczkae's barb; ) ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า ในวงศ์ปลาตะเพียน (Cyprinidae) มีลำตัวทรงสี่เหลี่ยมป้อมเล็กน้อย หัวสั้น ตาและปากมีขนาดเล็ก ไม่มีหนวด เกล็ดใหญ่ ลำตัวสีเงิน เหนือครีบอกและโคนครีบหางมีแต้มสีคล้ำ ตัวผู้ในฤดูผสมพันธุ์จะมีสีแดงเหลือบบนลำตัว ครีบใสมีสีแดงแต้ม และมีแถบสีคล้ำเล็กน้อย
เป็นปลาขนาดเล็ก มีความยาวประมาณ 5 เซนติเมตร
มีพฤติกรรมชอบอยู่รวมตัวเป็นฝูงในแหล่งน้ำลำธารที่ไหลเชี่ยวบนภูเขาในลุ่มแม่น้ำสาละวินและลุ่มแม่น้ำโขง แต่ในฤดูผสมพันธุ์ตัวผู้จะมีนิสัยดุร้าย และมีอาณาเขตของตนเอง
เป็นปลาที่มีสีสันและลวดลายสวยงาม จึงนิยมเลี้ยงเป็นปลาสวยงาม มีชื่อเรียกในวงการปลาสวยงามว่า "ปลาตะเพียนจุด", นอกจากนี้ยังมีชื่อเรียกอื่น ๆ อีก เช่น "ปลาเสือภูเขา" หรือ "ปลามุมหมาย" นอกจากนี้แล้วปลามะไฟยังมีความคล้ายคลึงกันมากกับปลาอีกชื่อหนึ่งในสกุลเดียวกัน คือ P. ticto (Tic-tac-toe barb, Two-spot barb) ซึ่งอาจจะเป็นชื่อพ้องกันก็ได้ และมีรายชื่ออยู่ในบัญชีแดงของสหภาพเพื่อการอนุรักษ์ธรรมชาติ หรือ IUCN Red List จัดอยู่ในสิ่งมีชีวิตที่มีความเสี่ยงต่ำต่อการสูญพันธุ์หรือ LC
สงครามขุนนางครั้งที่สอง
สงครามบารอนครั้งที่สอง หรือ สงครามขุนนางครั้งที่สอง (Second Barons' War) เป็นสงครามกลางเมืองในราชอาณาจักรอังกฤษที่เริ่มขึ้นในปี ค.ศ. 1264 และสิ้นสุดลงในปี ค.ศ. 1267 ระหว่างกลุ่มขุนนางที่นำโดยซีมง เดอ มงฟอร์ เอิร์ลที่ 6 แห่งเลสเตอร์ ในการต่อต้านกองทัพของฝ่ายสนับสนุนพระเจ้าเฮนรีที่ 3 แห่งอังกฤษ ที่นำโดยเจ้าชายเอ็ดเวิร์ด
กีฬาเรือพายในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับกีฬาเรือพายในโอลิมปิกฤดูร้อน 2024 ประมาณสองในสามของโควตาทั้งหมดจะมอบให้แก่คณะกรรมการโอลิมปิกแห่งชาติไม่ใช่สำหรับนักกีฬารายใดรายหนึ่ง ในการแข่งขันเรือพายชิงแชมป์โลก 2023 ซึ่งมีกำหนดจัดขึ้นในวันที่ 3 ถึง 10 กันยายนที่เบลเกรด ประเทศเซอร์เบีย ส่วนที่เหลือของโควต้าทั้งหมดจะมอบให้กับนักกีฬาที่มีสิทธิ์ในการคัดเลือกแต่ละทวีปทั้งสี่ การแข่งเรือในเอเชียและโอเชียเนีย อเมริกา แอฟริกา และยุโรป และในการแข่งเรือรอบคัดเลือกโอลิมปิกรอบสุดท้ายที่ ลูเซิร์น ประเทศสวิตเซอร์แลนด์
โยเซพุส
โยเซฟ เบน มาติตยาฮู (יוסף בן מתתיהו; ค.ศ. 37 – ราว ค.ศ. 100) เปลี่ยนชื่อเป็น โยเซฟพุส (Titvs Flavivs Iosephvs) หลังจากที่ได้เป็นพลเมืองโรมัน เป็นนักประวัติศาสตร์และนักเขียนพิทักษ์ปรัชญา (apologist) ในคริสต์ศตวรรษที่ 1
โยเซพุสมาจากครอบครัวที่เป็นนักบวชและราชวงศ์ ผู้รอดมาได้จากการทำลายเมืองเยรูซาเลมโดยโรมันในปี ค.ศ. 70 และมาบันทึกเหตุการณ์ที่เกิดขึ้น งานของโยเซพุสเป็นงานสำคัญที่ทำให้เข้าใจถึงเบื้องหลังของศาสนายูดาห์ในคริสต์ศตวรรษที่ 1
โยเซพุสเป็นคนสำคัญของโลกของจักรวรรดิโรมันในด้านความรู้ที่เกี่ยวกับวัฒนธรรมของชาวยิวและชาวยิว โดยเฉพาะในสมัยที่เต็มไปด้วยความขัดแย้งและความตึงเครียดระหว่างสองฝ่าย โยเซพุสเป็นผู้ที่เคร่งครัดในการปฏิบัติตามประเพณีของชาวยิวอย่างสม่ำเสมอตลอดมา และทั้งสรรเสริญศาสนายูดาห์และพยายามให้การศึกษาและความเข้าใจแก่ผู้มิใช่ชาวยิว โยเซพุสมีความเชื่อมั่นในความคล้ายคลึงระหว่างศาสนายูดาห์กับปรัชญาของวัฒนธรรมกรีก-โรมัน และพยายามให้การศึกษาต่อบุคคลทั่วไปว่าศาสนายูดาห์เป็นศาสนาที่มีรากฐานมานานและเป็นศาสนาที่มีวัฒนธรรม หลักปรัชญา และความศรัทธา โยเซพุสคงจะต้องเป็นผู้ที่มีความสำคัญพอตัวเพราะยูซีเบียสกล่าวว่าโยเซพุสมีอนุสาวรีย์อยู่ในกรุงโรม
งานชิ้นสำคัญสองชิ้นของโยเซพุสคือ สงครามยิว ที่เขียนราวปี ค.ศ. 75 และ ประวัติศาสตร์ของชาวยิว ที่เขียนราวปี ค.ศ. 94 สงครามยิว เป็นหนังสือที่เกี่ยวกับการปฏิวัติของชาวยิวระหว่างปี ค.ศ. 66 ถึงปี ค.ศ. 70 ในการต่อต้านอำนาจของจักรวรรดิโรมัน ส่วน ประวัติศาสตร์ของชาวยิว เป็นหนังสือที่เกี่ยวกับประวัติศาสตร์ที่เขียนจากทัศนคติของชาวยิว งานเขียนทั้งสองชิ้นเป็นงานเขียนที่มีค่าที่ทำให้เข้าใจถึงศาสนายูดาห์ในคริสต์ศตวรรษที่ 1 และเบื้องหลังของศาสนาคริสต์ยุคแรก
ดูเพิ่ม
37 100
ยฺเหวียน ชื่อไข่
ยฺเหวียน ชื่อไข่ (16 กันยายน ค.ศ. 1859 – 6 มิถุนายน ค.ศ. 1916) เป็นข้าราชการชาวจีนซึ่งขึ้นสู่อำนาจในช่วงปลายราชวงศ์ชิง ก่อตั้งกองทัพแบบใหม่เป็นครั้งแรกในประเทศ และปรับปรุงการปกครองส่วนภูมิภาคในทางเหนือของประเทศ ก่อนที่จักรพรรดิผู่อี๋ (溥儀) จะสละราชสมบัติใน ค.ศ. 1911 และเขาได้ขึ้นเป็นประธานาธิบดีคนแรกของประเทศเมื่อ ค.ศ. 1912 แต่เขาได้รื้อฟื้นระบอบกษัตริย์ขึ้นในช่วง ค.ศ. 1915–1916 โดยตั้งตนเป็น จักรพรรดิหงเซี่ยน (洪憲皇帝)
ต้นชีวิต
ยฺเหวียน ชื่อไข่ เกิดในหมู่บ้านจางอิ๋ง (張營村) แห่งนครเซี่ยงเฉิง (项城市), จังหวัดเฉิน (陳州), มณฑลเหอหนาน (河南省) ภายหลังสกุลยฺเหวียนย้ายไปตั้งบ้านเรือนห่างจากเซี่ยงเฉิงไปทางตะวันออกเฉียงใต้ราว 16 กิโลเมตร โดยตั้งหมู่บ้านยฺเหวียนไจ้ (袁寨村) ขึ้นที่นั่น
สกุลยฺเหวียนมีกำลังส่งเสียให้เขาเล่าเรียนตามระบบประเพณี เมื่อยังเด็ก เขาชอบขี่ม้า ชกมวย และสังสรรค์กับเพื่อนฝูง พอเติบใหญ่ ตั้งใจจะรับราชการพลเรือน แต่สอบขุนนางตกสองครั้ง จึงเปลี่ยนใจไปเอาดีด้านการเมืองโดยหวังจะไต่เต้าจากทางทหารแทน จึงไปเข้าทัพหฺวาย (淮軍) ที่มีญาติพี่น้องของตนรับราชการอยู่มากมาย เขาเริ่มเป็นทหารด้วยการซื้อตำแหน่งเล็ก ๆ ใน ค.ศ. 1880 ซึ่งเป็นความประพฤติอันดาษดื่นในยุคสมัยนั้น เขายังเดินทางไปจังหวัดเถิง (滕州) เพื่อหาตำแหน่งใหม่ในกองทัพผ่านเส้นสายของบิดา ต่อมาใน ค.ศ. 1876 เขาสมรสกับหญิงจากสกุลยฺหวี (于) นาม ยฺหวี อี้ช่าง (于義上) ครั้น ค.ศ. 1878 หญิงนั้นให้กำเนิดบุตรชายคนแรกของเขา คือ ยฺเหวียน เค่อติ้ง (袁克定) แต่ยฺเหวียน ชื่อไข่ มิได้มีภริยาเพียงเท่านั้น ตลอดชีวิตของเขา เขายังแต่งอนุภริยาอีกเก้าคน
ช่วงโชซ็อน
ต้นคริสต์ทศวรรษ 1870 เกาหลี ซึ่งเป็นรัฐในอารักขาของราชวงศ์ชิง และมีราชวงศ์โชซ็อน (Joseon Dynasty) เป็นผู้ปกครอง ต้องเผชิญกับการปะทะทางการเมืองของสองขั้วอำนาจ คือ กลุ่มของแทว็อนกุนฮึงซ็อน (Heungseon Daewongun) พระบิดาของจักรพรรดิโคจง (Emperor Gojong) ที่ต้องการให้ปิดประเทศ กับกลุ่มของจักรพรรดินีมย็องซ็อง (Empress Myeongseong) พระมเหสีของจักรพรรดิโคจง ที่ต้องการให้เปิดเสรีทางการค้า เวลาเดียวกัน ในญี่ปุ่นมีการปฏิรูปเมจิ (Meiji Restoration) ที่ส่งผลให้เกิดนโยบายรุกรานต่างประเทศ ญี่ปุ่นจึงเริ่มท้าทายอำนาจของจีนในคาบสมุทรเกาหลี เกาหลีจำต้องทำสนธิสัญญาคังฮวา (Treaty of Ganghwa) กับญี่ปุ่นใน ค.ศ. 1876 ซึ่งอนุญาตให้ญี่ปุ่นส่งทูตไปประจำฮันซ็อง (Hanseong) และตั้งสถานีการค้าในอินช็อน (Incheon) กับว็อนซัน (Wonsan) ได้ หลี่ หงจาง (李鴻章) ซึ่งเป็นผู้ว่าจื๋อลี่ (直隸總督) ส่งทหารราชวงศ์ชิงจำนวน 3,000 นายเข้าไปยังเกาหลี โดยมียฺเหวียน ชื่อไข่ เป็นผู้บังคับบัญชา
ปิออตร์ โคเชวอย
ปิออตร์ คีริลโลวิช โคเชวอย (Пётр Кириллович Кошевой) เป็นผู้บัญชาการทหารโซเวียต
ยฺเหวียน ชื่อไข่
ช่วงโชซ็อน
ระหว่างอยู่เกาหลี ยฺเหวียน ชื่อไข่ ได้สตรีเกาหลีเป็นอนุภริยาสามคน คนหนึ่งเป็นญาติขององค์หญิงเกาหลี เขาแวะเวียนไปหาหญิงทั้งสามเป็นประจำ จนได้บุตร 15 คน
ปิออตร์ โคเชวอย
โคเชวอยเกิดในครอบครัวคอสแซคที่ยูเครน เขาได้เข้าร่วมกับ กองทัพแดง ในปี 1920 เขาได้ร่วมต่อสู้ในสงครามกลางเมืองรัสเซีย และ บัญชาการกองทัพน้อยในช่วง สงครามโลกครั้งที่สอง โดยส่งไปป้องกันที่สตาลินกราด, การปลดปล่อยไครเมีย และบุกครองปรัสเซียตะวันออก โคเชวอยได้รับเครื่องอิสริยาภรณ์วีรชนแห่งสหภาพโซเวียต 2 ครั้ง ในปี 1944 สำหรับการบุกครอง Sapun-gora (ทางไปสู่ เซวัสโตปอล) และในปี 1945 สำหรับการบุกครองนครเคอนิชส์แบร์ค
ยฺเหวียน ชื่อไข่
ช่วงปลายราชวงศ์ชิง
ในสงครามดังกล่าว ยฺเหวียน ชื่อไข่ ได้บัญชากองกำลังจีนในเกาหลีแต่ในนาม แต่ก็ทำให้เขามีชื่อเสียงขึ้นมา และเหตุที่อยู่ฝ่ายเดียวกับหลี่ หงจาง เขาจึงได้เป็นผู้นำทัพใหม่ (新軍) ที่จัดตั้งขึ้นใน ค.ศ. 1895 เพื่อปฏิรูปทางทหารแบบสมัยใหม่ การปฏิรูปนั้นเองทำให้ยฺเหวียน ชื่อไข่ เกิดมีบารมีทางการเมืองขึ้น ทั้งยังเป็นที่เคารพเลื่อมใส่ของนายทหารรุ่นใหม่ พอ ค.ศ. 1901 ก็ปรากฏว่า ผู้บัญชาการทหารห้าในเจ็ดคน ตลอดจนนายทหารชั้นผู้ใหญ่อีกมาก ต่างอยู่ในอิทธิพลของเขา ราชวงศ์ชิงยังพึ่งพาทหารจากทัพใหม่ของเขาอย่างยิ่ง เพราะเป็นหน่วยที่ฝึกมาดีและมีประสิทธิภาพกว่าใครเพื่อน
ปิออตร์ โคเชวอย
หลังสงครามจบสิ้น โคเชวอยเป็นผู้บัญชาการมณฑลทหารไซบีเรีย ในปี 1957–1960, มณฑลทหารเคียฟ ในปี 1960–1965, และ กองกำลังโซเวียตในเยอรมนีตะวันออก ในปี 1965–1969 โคเชวอยได้รับการเลื่อนยศเป็นจอมพลแห่งสหภาพโซเวียต ในปี 1968 ร่างของเขาถูกฝังไว้ที่สุสาน Novodevichy Cemetery ใน กรุงมอสโก
ยฺเหวียน ชื่อไข่
ช่วงปลายราชวงศ์ชิง
เวลานั้น ราชสำนักชิงแบ่งออกเป็นสองฝ่าย คือ ฝ่ายหัวก้าวหน้าของจักรพรรดิกวังซฺวี่ (光緒帝) ผู้จัดการปฏิรูปร้อยวัน (百日維新) กับฝ่ายหัวโบราณของพระนางฉือสี่ไท่โฮ่ว (慈禧太后) ผู้เคยสำเร็จราชการแทนจักรพรรดิ แต่ได้ถอยจากการเมืองไปประทับวังฤดูร้อนอี๋เหอ-ยฺเหวียน (頤和園) เพื่อให้การปฏิรูปดำเนินไป จักรพรรดิกวังซฺวี่เห็นว่า ต้องกำจัดพระนางฉือสี่ จึงเรียกคนสนิท รวมถึงคัง โหย่วเหวย์ (康有為) และถาน ซื่อถง (譚嗣同) เข้ามาช่วยวางแผนการ ถาน ซื่อถง มาเจรจากับยฺเหวียน ชื่อไข่ ให้นำทหารเข้าจัดการขั้นเด็ดขาดกับพระนางฉือสี่ ยฺเหวียน ชื่อไข่ มิได้ให้คำตอบในทางใดอย่างชัดเจน เป็นแต่ยืนยันว่า ตนเองภักดีต่อองค์จักรพรรดิ ครั้นวันที่ 20 กันยายน ค.ศ. 1898 ยฺเหวียน ชื่อไข่ ขึ้นรถไฟไปเทียนจินเพื่อพบกับหรงลู่ (榮祿) คนสนิทของพระนางฉือสี่ ทั้งสองพูดคุยสิ่งใดกันนั้นไม่มีใครล่วงรู้ แต่เช้าตรู่วันที่ 21 กันยายน ค.ศ. 1898 พระนางฉือสี่นำกำลังบุกเข้าวังหลวง จับจักรพรรดิไปขังไว้ ณ ตำหนักหาน-ยฺเหวียน (涵元殿) บนเกาะอิ๋งไถ (瀛台) กลางสระน้ำในพระที่นั่งจงหนันไห่ (中南海) แล้วกลับเข้าสำเร็จราชการแทนจักรพรรดิอีกครั้ง ส่วนยฺเหวียน ชื่อไข่ ปรากฏว่า ได้รับแต่งตั้งเป็นผู้ตรวจชานตง (山東巡撫)
ในช่วงที่เขาอยู่ชานตงนั้นเอง เกิดกบฏนักมวย (庚子拳亂) ต่อต้านต่างชาติขึ้น และยฺเหวียน ชื่อไข่ ปราบปรามกลุ่มนักมวยในชานตงราบคาบ แต่มิได้จัดการกบฏนอกพื้นที่ตนเองอย่างจริงจังสักเท่าใด นอกจากนี้ ในราชสำนัก เขายังเข้ากับกลุ่มหนุนฝรั่ง ซึ่งมีบุคคลหลัก คือ หลี่ หงจาง, หรงลู่, และชิ่งชินหวัง (慶親王) ยฺเหวียน ชื่อไข่ ปราบปรามกบฏนักมวย และไม่ปฏิบัติตามพระเสาวนีย์ของพระนางฉือสี่ที่ประกาศสงครามกับต่างชาติ ทหารของยฺเหวียน ชื่อไข่ ประหารผู้คนไปหลายหมื่นรายในการปราบกบฏที่จื๋อลี่ (直隸) โดยบัญชาการอยู่ที่เป่าติ้ง (保定) การปราบกบฏของเขาเสร็จสิ้นใน ค.ศ. 1902
ที่ชานตง เขายังก่อตั้งวิทยาลัยประจำมณฑลขึ้นในจี่หนาน (济南) เพื่อจัดการศึกษาแบบตะวันตก ครั้นเดือนมิถุนายน ค.ศ. 1902 เขาได้รับแต่งตั้งเป็นผู้ว่าจื๋อลี่ (直隸總督) และมหาเสนาพาณิชย์เป่ย์หยาง (北洋通商大臣) เขากู้ยืมเงินจำนวนมากจากต่างชาติมาใช้พัฒนากองกำลังของตนที่เป่ย์หยาง (北洋) จนกลายเป็นกองทหารที่มีอานุภาพมากที่สุดในประเทศ เขายังตั้งกองตระเวน 2,000 นายไปคอยรักษาความเรียบร้อยที่เทียนจิน ซึ่งนับเป็นกองตำรวจกองแรกในประวัติศาสตร์ชาติจีน ทั้งนี้ เพราะพิธีสารนักมวย (Boxer Protocol) ที่ราชวงศ์ชิงทำขึ้นกับต่างชาติหลังจากพ่ายแพ้ในคราวกบฏนักมวย ห้ามมีทหารบริเวณเทียนจินอีก ยฺเหวียน ชื่อไข่ ยังมีบทบาทหลักในการปฏิรูปทางการเมืองช่วงปลายราชวงศ์ชิง เช่น ในการสถาปนากรมศึกษา (學部) และกรมตำรวจ (巡警部) ทั้งยังสนับสนุนความเสมอภาคระหว่างชาวแมนจูผู้ปกครองประเทศกับชาวฮั่นซึ่งเป็นประชากรหลักของประเทศ
ใน ค.ศ. 1905 เขาเสนอให้พระนางฉือสี่ยกเลิกการสอบขุนนางตามประเพณีเดิม และรับสั่งให้กรมศึกษาสร้างระบบการศึกษาสมัยใหม่โดยเอาระบบญี่ปุ่นเป็นแม่แบบ ต่อมาในวันที่ 27 สิงหาคม ค.ศ. 1908 พระนางยังตราธรรมนูญการปกครองแผ่นดินที่เขาช่วยร่าง ธรรมนูญดังกล่าวให้มีการปกครองแบบราชาธิปไตยภายใต้รัฐธรรมนูญโดยอ้างอิงแบบญี่ปุ่น ทั้งยังจัดให้มีการร่างรัฐธรรมนูญเพื่อใช้บังคับภายใน ค.ศ. 1916 และให้เลือกตั้งผู้แทนราษฎรภายใน ค.ศ. 1917
เดือนพฤศจิกายน ค.ศ. 1908 จักรพรรดิกวังซฺวี่และพระนางฉือสี่สิ้นพระชนม์ในเวลาไล่เลี่ยกัน ร่ำลือกันว่า จักรพรรดิกวังซฺวี่ทำพินัยกรรมรับสั่งให้ประหารชีวิตยฺเหวียน ชื่อไข่ ยฺเหวียน ชื่อไข่ จึงชิงลาออกจากตำแหน่งทั้งปวงในเดือนมกราคม ค.ศ. 1909 อ้างว่า เพื่อไปรักษาโรคเกี่ยวกับเท้าที่หมู่บ้านหฺวันช่าง (洹上村) ในนครอันหยาง (安阳市) โดยให้องค์ชายไจ้เฟิง (載灃) ผู้สำเร็จราชการแทนจักรพรรดิผู่อี๋ พระมหากษัตริย์พระองค์ใหม่ เข้ารับตำแหน่งแทน
ระหว่างลี้ภัยการเมืองนี้ ยฺเหวียน ชื่อไข่ ยังติดต่อกับเพื่อนเก่าอย่างตวั้น ฉีรุ่ย (段祺瑞) ผู้คอยรายงานกิจการทหารให้เขาทราบ ยฺเหวียน ชื่อไข่ ยังจัดให้หลานสาวตนเองสมรสกับตฺวั้น ฉีรุ่ย เพื่อเป็นดองกันทางอำนาจ นอกจากนี้ ทหารแห่งทัพเป่ย์หยางก็ยังภักดีต่อเขาดังเดิม
การลงประชามติว่าด้วยสถานภาพของมายอต พ.ศ. 2552
การลงประชามติว่าด้วยการเลื่อนฐานะเป็นจังหวัดโพ้นทะเลของฝรั่งเศส ได้จัดขึ้นในมายอต เมื่อวันที่ 29 มีนาคม พ.ศ. 2552 มายอตได้เป็นอาณานิคมโพ้นทะเลของประเทศฝรั่งเศสตั้งแต่ พ.ศ. 2546 ข้อแตกต่างกับอีกสี่แคว้นที่คล้ายกัน (กัวเดอลุป มาร์ตีนิก เรอูว์นียง และเฟรนช์เกียนา) มายอตจะไม่เปลี่ยนสถานภาพไปเป็นจังหวัดโพ้นทะเลและแคว้นโพ้นทะเล แต่จะมีสภานิติบัญญัติเดียว ส่วนอีกสี่แคว้นนั้นจะมีทางเลือกว่าจะเปลี่ยนสถานภาพมาเป็นแบบนี้ด้วยเช่นกัน
มายอตกลายมาเป็นจังหวัดที่ 101 ของประเทศฝรั่งเศส และเป็นจังหวัดแรกที่มีประชากรชาวมุสลิมมากถึงร้อยละ 95 ในปี พ.ศ. 2554 ตามผลของการลงประชามติเห็นชอบ
การเคลื่อนไหวดังกล่าวได้รับการคัดค้านโดยสหภาพแอฟริกาและคอโมโรส ผู้ซึ่งระบุว่ามันเป็น "การยึดครองโดยต่างชาติ" และมีการประท้วงเกิดขึ้นหลายครั้งในโมโรนี เมืองหลวงของคอโมโรส ทางรองประธานาธิบดีของคอโมโรสระบุว่า การลงประชามติดังกล่าวเป็น "การประกาศสงคราม"
เบื้องหลัง
เชื่อกันว่าหนึ่งในสามของประชากรมายอตเป็นผู้เข้าเมืองผิดกฎหมาย ซึ่งส่วนใหญ่มาจากประเทศเพื่อนบ้านที่ยากจน หมู่เกาะคอโมโรส การรวมกลุ่มเป็นสหภาพการเมืองกับฝรั่งเศสทำให้มายอตยังค่อนข้างมั่งคั่งอยู่ อย่างน้อยก็เมื่อเปรียบกับมาตรฐานในภูมิภาค เมื่อเปรียบเทียบกับคอโมโรสที่เป็นเอกราช คอโมโรสประสบกับความไร้เสถียรภาพทางเศรษฐกิจและการเมืองนับตั้งแต่ได้รับเอกราช และยังคงอ้างสิทธิ์เหนือมายอตว่าเป็นดินแดนส่วนหนึ่งของตน
ประธานาธิบดีฝรั่งเศส นีกอลา ซาร์กอซี สัญญาว่าจะจัดการลงประชามติกำหนดสถานภาพในอนาคตของมายอตระหว่างการเลือกตั้งประธานาธิบดีฝรั่งเศส ค.ศ. 2007
ชาวมายอตจำนวนมากหวังที่จะได้รับประโยชน์ทางเศรษฐกิจในอนาคตจากการลงมติเห็นชอบในการเลื่อนฐานะดังกล่าว อัตราการว่างงานในมายอตอยู่ที่มากกว่า 25% ในเวลาที่มีการลงประชามติ พ.ศ. 2552 ดังกล่าว
ผล
การสำรวจความคิดเห็นล่วงหน้าระบุว่า มีผู้ลงคะแนนเสียง "เห็นชอบ" อย่างน้อยร้อยละ 95.2 ของผู้มาใช้สิทธิ์ทั้งหมด มีผู้มาใช้สิทธิ์เพียง 4.8% เท่านั้นที่คัดค้าน อัตราการลงคะแนนเลือกตั้งที่ประมาณการไว้คือ ชาวมายอตที่อ่านออกเขียนได้สูงถึงร้อยละ 61
กีฮุลงัน
กีฮุลงัน (Guihulngan) เป็นเมืองที่ตั้งอยู่บนเกาะเนโกรส ทางตะวันออกเฉียงเหนือของจังหวัดเนโกรสโอเรียนตัล ประเทศฟิลิปปินส์ อยู่ห่างจากเมืองบาโคโลดไปทางทิศตะวันออกเฉียงใต้ประมาณ 72 กิโลเมตร จากการสำรวจประชากรในปี ค.ศ. 2000 มีประชากร 83,448 คน จาก 17,733 ครัวเรือน
โรงเรียนวัดสระเกศ
โรงเรียนวัดสระเกศ เป็นโรงเรียนมัธยมศึกษาชายล้วน เปิดสอนระดับมัธยมศึกษาที่ 1 - 6 สังกัดสำนักงานเขตพื้นที่การศึกษามัธยมศึกษา เขต 1  สำนักงานคณะกรรมการการศึกษาขั้นพื้นฐาน  กระทรวงศึกษาธิการ
ประวัติโรงเรียน
ตอนเปิดสอนครั้งแรกใช้ศาลาการเปรียญของวัดเป็นอาคารเรียน แต่ไม่มีบันทึกไว้ว่าเริ่มต้นเมื่อใด ต่อมามีการพบหลักฐานที่บันทึกในสมุดจดหมายเหตุรายวัน พ.ศ. 2441 จึงมีการถือว่าปีนี้เป็นปีเริ่มต้น เดิมมีอาคารเรียนเป็นไม้จำนวน 4 หลังคือ เรือนหลังเตี้ย, เรือนศรียาภัย, เรือนพงษ์พวงและบุตรอุทิศ, และเรือนประพฤทธิ์ ในช่วงแรกมีชื่อว่า โรงเรียนประถมอนุกรมวิทยาคาร เปิดสอนระดับประถมศึกษา ต่อมาเลิกสอนระดับประถมศึกษา แต่สอนระดับมัธยมศึกษาแทน และได้เปลี่ยนชื่อเป็น โรงเรียนมัธยมวัดสระเกศ ภายหลังจึงกลายเป็น โรงเรียนวัดสระเกศ ถึงปัจจุบัน
อนิล อัมพานี
อนิล ธิรุภาอี อัมบานี (Anil Dhirubhai Ambani) เกิดเมื่อวันที่ 4 มิถุนายน พ.ศ. 2502 เป็นนักธุรกิจชาวอินเดีย ประธานกลุ่มรีไลแอนซ์กรุ๊ป ที่แยกตัวออกมาจากบริษัทรีไลแอนซ์อินดัสตรีส์ของมูเกช อัมบานี ผู้เป็นพี่ชายเมื่อปี พ.ศ. 2549 ทำธุรกิจที่เกี่ยวข้องกับการลงทุน โครงสร้างพื้นฐาน พลังงาน และการสื่อสาร อัมบานีเป็นบุคคลที่ร่ำรวยอันดับ 6 ของโลกจากการจัดอันดับของนิตยสารฟอบส์ในปี พ.ศ. 2551 ก่อนที่จะเข้าสู่ขาลงจนเคยรายงานต่อศาลอังกฤษว่ามีมูลค่าทรัพย์สินเป็นศูนย์เมื่อเดือนกุมภาพันธ์ พ.ศ. 2563 เขาเป็นสมาชิกราชสภาซึ่งเป็นสภาสูงของรัฐสภาอินเดีย จากรัฐอุตตรประเทศโดยไม่สังกัดพรรคระหว่างปี พ.ศ. 2547 ถึง 2549
เจมส์ แฟรนโก
เจมส์ เอ็ดเวิร์ด แฟรนโก (James Edward Franco) เกิดเมื่อวันที่ 19 เมษายน ค.ศ. 1978 เป็นนักแสดงชาวอเมริกัน ผู้กำกับ นักเขียนบทภาพยนตร์ ผู้สร้างภาพยนตร์ และ ศิลปิน เขาเริ่มแสดงในช่วงปลายคริสต์ทศวรรษ 1990 ปรากฏในซีรีส์เรื่อง Freaks and Geeks และ แสดงนำในภาพยนตร์วัยรุ่นอีกหลายเรื่อง และในปี 2001 ได้รับรางวัลลูกโลกทองคำ สาขานักแสดงยอดเยี่ยมจากซีรีส์เรื่อง James Dean
จนเป็นที่รู้จักในต้นคริสต์ทศวรรษ 2000 บทบาทแฮร์รี ออสบอร์น ในภาพยนตร์เรื่องสไปเดอร์แมน ในปี 2005 เขาแสดงในภาพยนตร์สงครามเรื่อง The Great Raid ในบทโรเบิร์ต พรินซ์ ในปี 2006 แฟรนโกได้แสดงนำในภาพยนตร์ฮอลลีวูด 3 เรื่อง คือ Tristan & Isolde, Annapolis และ Flyboys ในปี 2008 แฟรนโกนักแสดงในหนังตลกเรื่อง Pineapple Express ซึ่งทำให้เขาได้รับการเสนอชื่อเข้าชิงรางวัลลูกโลกทองคำในสาขานักแสดงยอดเยี่ยมประเภทภาพยนตร์เพลงหรือภาพยนตร์ตลก เขายังรับบทเด่นในภาพยนตร์ชีวประวัติเรื่อง ฮาร์วี่ย์ มิลค์ ผู้ชายฉาวโลก
ชีวิตช่วงแรก
แฟรนโกเกิดเมื่อวันที่ 19 เมษายน ค.ศ. 1978 ในพาโลอัลโต รัฐแคลิฟอร์เนีย เป็นบุตรชายของเบตซี (นามสกุลเดิม เวิร์น) กวี นักประพันธ์ บรรณาธิการ กับดั๊ก แฟรนโก คุณยาย มิตซี เลวีน เวิร์น ได้เปิดแกเลอรีศิลปะที่ชื่อ เวิร์นอาร์ตแกเลอรี ในคลีฟแลนด์ รัฐโอไฮโอ พ่อของแฟรนโกมีเชื้อสายโปรตุเกสและสวีเดน ส่วนแม่ของแฟรนโกเป็นคนยิว ที่ลี้ภัยมาจากรัสเซีย แฟรนโกโตที่แคลิฟอร์เนียกับน้องชายอีกสองคน ชื่อทอมและเดฟ เขาจบระดับมัธยมปลายจากโรงเรียนมัธยมพาโลอัลโต ในปี 1996 เขาได้รับเลือกเป็นนักเรียนที่ยิ้มมากที่สุด จากนั้นเขาศึกษาต่อที่มหาวิทยาลัยแคลิฟอร์เนีย ลอสแอนเจลิส (UCLA) เอกภาษาอังกฤษ แต่เขาก็หยุดจากการเรียนตั้งแต่ชั้นปี 1 และเลือกที่ก้าวสู่การแสดงอาชีพในฐานะนักแสดง โดยเรียนการแสดงกับโรเบิร์ต คาร์นีกี ที่เพลย์เฮาส์เวสต์
งานช่วงแรก
บทหลักของเขาเรื่องแรกในภาพยนตร์ คือหนังโรแมนติกคอเมดี้ เรื่อง Whatever It Takes (2000) ที่เขาแสดงร่วมกับอดีตแฟนเก่า มาร์ลา โซโคลอฟฟ์  ต่อมาเขาได้แสดงในบทเจมส์ ดีน ภาพยนตร์โทรทัศน์แนวชีวประวัติ กำกับโดยมาร์ก ไรเดลล์ ในปี 2001 เคน ทักเกอร์แห่งหนังสือ เอนเทอร์เทนเมนต์วีกลี เขียนไว้ว่า "แฟรนโกสอบผ่านสบาย ๆ กับบทของดีน แต่แทนที่จะถูกควบคุมที่ดูไม่น่าเชื่อถือ เขากลับเป็นชายหนุ่มที่ไร้รากนั้น" เขาได้รับรางวัลลูกโลกทองคำ และยังได้รับการเสนอชื่อเข้าชิงรางวัลเอมมีและรางวัลแซกอวอร์ด อีกด้วย
ไอ้แมงมุม และงานหลังจากนั้น
จากการประสบความสำเร็จของภาพยนตร์ ไอ้แมงมุม ทำให้เขาได้แสดงบทบาทต่อในภาคต่อ ไอ้แมงมุม 2 ในปี 2004 ภาพยนตร์ได้รับเสียงวิจารณ์ที่ดีจากนักวิจารณ์ และเป็นข้อพิสูจน์ในด้านความสำเร็จอย่างมาก โดยทำสถิติใหม่ของหนังเปิดตัวสุดสัปดาห์ในบ็อกซ์ออฟฟิสในอเมริกาเหนือ ด้วยยอด 783 ล้านดอลลาร์สหรัฐทั่วโลก กลายเป็นหนังที่ประสบความสำเร็จมากที่สุดเป็นอันดับ 2 ในปี 2004 ปีถัดมาเขาแสดงในภาพยนตร์สงครามเรื่อง The Great Raid รับบทเป็นร้อยเอกโรเบิร์ต พรินซ์ ของกองทัพอเมริกันในกองบัญชาการกองทัพที่ 6 ที่ได้วางแผนช่วยผู้ที่ถูกคุมขังในค่ายกักกันในคาบานาทวน ประเทศฟิลิปปินส์ ออกมา
ในปี 2006 แฟรนโกแสดงร่วมกับไทรีส กิบสัน ใน Annapolis ผู้กล้าในตำนาน ทริสตัน ใน Tristan & Isolde เป็นเรื่องราวความรักของ ทริสตันและอิโซต์ นำแสดงร่วมกับนักแสดงหญิงชาวอังกฤษ โซเฟีย ไมลส์ จากนั้นเขาได้ร่วมฝึกกับทีมสตันต์ที่ชื่อ "เดอะบลูแอนเจิลส์" และได้รับใบอนุญาตบิน สำหรับการเตรียมตัวในบทบาทเรื่อง Flyboys ที่ออกฉายเมื่อเดือนกันยายน ค.ศ. 2006 ต่อมาในเดือนเดียวกันเขาปรากฏในภาพยนตร์แนวสยองขวัญเรื่อง The Wicker Man นำแสดงโดยนิโคลัส เคจ กำกับโดยซันนี และเช่นเดียวกันในปี 2006 เขาปรากฏตัวในบทเล็ก ๆ ในภาพยนตร์แนวโรแมนติกคอเมดี้เรื่อง The Holiday
ในปี 2007 เขากลับมารับบทแฮร์รี ออสบอร์น อีกครั้งใน ไอ้แมงมุม 3 บทวิจารณ์ของภาคนี้ตรงกันข้ามกับในสองภาคแรกที่ได้รับเสียงวิจารณ์ที่ดี ไอ้แมงมุม 3 ได้รับเสียงวิจารณ์บวกลบปนกัน ถึงกระนั้นภาพยนตร์ก็ทำรายได้ทั่วโลกได้ 891 ล้านดอลลาร์สหรัฐ และถือเป็นภาพยนตร์หนึ่งในซีรีส์ที่ประสบความสำเร็จที่สุด และถือเป็นภาพยนตร์ที่ทำรายได้สูงที่สุดของแฟรนโก จากข้อมูลปลายปี 2008 ในปีเดียวกันแฟรนโก แสดงในบทเล็ก ๆ ในภาพยนตร์ตลกเรื่อง  Knocked Up
เขาแสดงในภาพยนตร์เรื่อง Pineapple Express หนังตลกที่แสดงร่วมและร่วมเขียนบทกับเซธ โรเกน และผลิตโดยจัดด์ อแพโทว์ ทั้งคู่เคยร่วมงานกับแฟรนโกในภาพยนตร์ Freaks and Geeks นักวิจารณ์ นิวยอร์กไทมส์ มาโนห์ลา ดาร์จิส เขียนไว้ว่า "เขาดูความสุขในบท ซอล ที่ดูสบาย ๆ น่าขัน และยังไม่สามารถระงับความเซ็กซี่ ทั้ง ๆ ที่มีม่านผมที่มันกับที่พักพุ ๆ พัง ๆ ที่มีค่าศูนย์ เกินกว่าผู้หญิงจะยอมรับได้ เป็นการแสดงที่ไม่น่าประทับใจที่ดูเกินพอ อีกทั้งทำให้หนังดูเป็นผู้เป็นคนเกินไป ทำเสียงฉุนเฉียวซึ่งกลายเป็นการสร่างเมาที่น่าผิดหวังและดูเครียด" การแสดงจากภาพยนตร์เรื่องนี้ทำให้เขาได้รับการเสนอชื่อเข้าชิงรางวัลลูกโลกทองคำในสาขานักแสดงชายยอดเยี่ยมประเภทภาพยนตร์เพลงหรือตลก ในปี 2008 เขามีผลงานในภาพยนตร์ของศิลปินที่ชื่อคาร์เตอร์ จัดการแสดงที่แกลเลอรี Yvon Lambert ในปารีส และเมื่อวันที่ 20 กันยายน ค.ศ. 2008 เขาเป็นพิธีกรรายการ แซตเทอร์เดย์ไนต์ไลฟ์
แฟรนโกแสดงร่วมกับ ฌอน เพนน์ จอช โบรลิน และเอไมล์ เฮิร์ช ในภาพยนตร์ชีวประวัติในปี 2008 ของฮาร์วีย์ มิลก์ เรื่อง Milk กำกับโดย กัส แวน แซงต์ เขารับบทเป็นสกอตต์ สมิธ คนรักของฮาร์วีย์ มิลก์ (เพนน์) คำวิจารณ์การแสดงเรื่องนี้ เคนเนธ ทูแรนแห่ง ลอสแอนเจลิสไทมส์ เขียนไว้ว่า "แฟรนโกดูเหมาะสมกับเขา (เพนน์) ในฐานะคนรักที่สุดท้ายก็มีชีวิตด้านการเมือง" สำหรับการแสดงภาพยนตร์เรื่องนี้ แฟรนโกได้รับรางวัลหนังอินดี้ยอดเยี่ยมแห่งสหรัฐอเมริกา ในสาขานักแสดงสมทบชายยอดเยี่ยม
ชีวิตส่วนตัว
ในปี ค.ศ. 2008 แฟรนโกศึกษาจบปริญญาตรีภาษาอังกฤษจากยูซีแอลเอ เขาทำวิทยานิพนธ์ภายใต้การดูแลของนักประพันธ์ โมนา ซิมป์สัน ต่อจากนั้นแฟรนโกย้ายมาที่นิวยอร์กเพื่อศึกษาปริญญาโทด้านการเขียนจากมหาวิทยาลัยโคลัมเบีย และโรงเรียนศิลปะทิชของมหาวิทยาลัยนิวยอร์ก ที่ที่เขาศึกษาด้านการทำภาพยนตร์ที่นี่
ในด้านศิลปะแล้ว โดยเฉพาะอย่างยิ่งด้านจิตรกรรม แฟรนโกมีความสามารถตั้งแต่ศึกษาระดับไฮสคูล ขณะที่เขาเรียนอย่างเข้มงวดที่โรงเรียนศิลปะแคลิฟอร์เนียสเตดซัมเมอร์ (California State Summer School for the Arts) แฟรนโกเคยพูดว่า งานด้านจิตรกรรมเป็นหนทางในการ "ปลดปล่อย" ที่เขาต้องการในช่วงเรียนไฮสคูล และแท้จริงแล้วเขาวาดภาพยาวนานกว่าการแสดงเสียอีก งานเขียนของเขาแสดงครั้งแรกสู่สาธารณชนที่ กลูแกเลอรี ในลอสแอนเจลิส รัฐแคลิฟอร์เนีย ตั้งแต่ 7 มกราคม ค.ศ. 2006 ถึง 11 กุมภาพันธ์ ค.ศ. 2006 นอกจากนั้นในภาพยนตร์ ไอ้แมงมุม 3 ยังมีฉากที่เขาวาดรูปอยู่ในเรื่องด้วย
ตั้งแต่เดือนเมษายน ค.ศ. 2006 แฟรนโกมีความสัมพันธ์กับนักแสดงสาว อาห์นา โอ'ไรลี ในปี ค.ศ. 2008 แฟรนโกถูกขนานนามว่าเป็นหน้าใหม่ของน้ำหอมผู้ชายกุชชี
แหล่งข้อมูลอื่น
1978
สยาม (แก้ความกำกวม)
สยาม อาจหมายถึง
ปันนาค็อตตา
พานาค็อตตา (panna cotta) เป็นของหวานอิตาลีชนิดหนึ่ง ทำจากครีมผสมน้ำตาล ทำให้ข้นด้วยเจลาติน แล้วนำไปหล่อแม่พิมพ์ อาจแต่งกลิ่นและรสส่วนผสมครีมด้วยรัม, กาแฟ, วานิลลา หรือสารแต่งกลิ่นรสอื่น ๆ ก็ได้ ขนมชนิดนี้มีหน้าตาเหมือนแครมการาแมล (พุดดิงน้ำตาลเคี่ยว) แต่มีรสชาติค่อนไปทางนมมากกว่า และมีเนื้อสัมผัสคล้ายวุ้นมากกว่าคล้ายแครมการาแมล
การทำ
วิธีทำเริ่มจากการเทน้ำตาลลงไปผสมกับครีมแล้วนำไปตั้งไฟอ่อน ๆ ระหว่างนี้อาจแต่งกลิ่นรสโดยจุ่มแช่เครื่องเทศหรือเติมรัม, กาแฟ, วานิลลา หรือผลไม้ปั่นเข้มข้นลงไป ส่วนเจลาตินจะนำไปแช่น้ำเย็นจนอ่อนนุ่ม จากนั้นเติมน้ำละลายเจลาตินลงไปในส่วนผสมครีม เทส่วนผสมใส่แม่พิมพ์แล้วรอให้คงตัว ทั้งนี้ อาจเทน้ำตาลเคี่ยวรองก้นแม่พิมพ์เพื่อให้ได้ขนมที่มีลักษณะคล้ายกับแครมการาแมลก็ได้ แม้ว่าชื่อขนมชนิดนี้จะแปลว่า "ครีมที่ปรุงจนสุก" แต่ในความเป็นจริง เราจะนำส่วนผสมไปตั้งไฟให้ร้อนพอที่จะละลายเจลาตินและน้ำตาลเท่านั้น ไม่ได้ต้มให้เดือด
ปันนาค็อตตามักเสิร์ฟกับซอสน้ำตาลเคี่ยว, ซอสช็อกโกแลต หรือกูลี (coulis) ซึ่งเป็นซอสที่ทำจากผลไม้ประเภทเบอร์รีปั่น หรืออาจตกแต่งด้านบนด้วยผลไม้หรือเหล้าด้วยก็ได้
ประวัติ
แคว้นพีดมอนต์ได้บรรจุปันนาค็อตตาลงในรายชื่อผลิตภัณฑ์อาหารดั้งเดิมของแคว้นในปี ค.ศ. 2001 โดยมีส่วนผสมได้แก่ ครีม, นม, น้ำตาล, วานิลลา, เจลาติน, รัม และไวน์มาร์ซาลา เทใส่แม่พิมพ์ที่มีน้ำตาลเคี่ยวรองก้น ผู้แต่งตำราบางคนถือว่า การแต่งกลิ่นรสตามสูตรดั้งเดิมต้องใส่บรั่นดีลูกท้อ และการจัดเสิร์ฟแบบดั้งเดิมจะต้องไม่มีซอสหรือเครื่องตกแต่งอื่น ๆ
ปันนาค็อตตาเริ่มเป็นที่นิยมในสหรัฐอเมริกาในคริสต์ทศวรรษ 1990
โซะ ระ โนะ โวะ โตะ
โซะ ระ โนะ โวะ โตะ เป็นการ์ตูนแอนิเมชันซีรีส์สร้างโดยสตูดิโอ A-1 Pictures และ Aniplex ของญี่ปุ่น โดยเป็นโครงงานเปิดตัวของ Anime no Chikara (ซึ่งเป็นการทำงานร่วมกันของ TV Tokyo และ Aniplex) ออกอากาศทางเครือข่ายโทรทัศน์ TV Tokyo ในช่วง 5 มกราคม พ.ศ. 2553 ถึงวันที่ 22 มีนาคม พ.ศ. 2553
อนิเมะ โซะ ระ โนะ โวะ โตะ ออกแบบตัวละครคล้ายคลึงกับเรื่อง คันนางิ (สตูดิโอที่ผลิตเรื่องนี้เป็นแห่งเดียวกัน) แต่เป็นที่กล่าวถึงกันมากว่า มีการออกแบบตัวละครออกมาได้คล้ายคลึงกันกับ อนิเมะเรื่อง K-ON!
โซะ ระ โนะ โวะ โตะ เป็นเรื่องราวเกี่ยวกับทหารหญิงกลุ่มหนึ่ง ปฏิบัติหน้าที่อยู่ติดชายแดน (No-man 's land) ระหว่างประเทศ Rome (ประเทศสมมติ) และประเทศ Helvetia
เนื้อเรื่อง
คานาตะ เด็กสาวผู้ฝันจะเป็นนักเป่าทรัมเป็ต โดยได้แรงบันดาลใจมาจากเสียงทรัมเป็ตเพลง Amazing Grace บรรเลงโดยสาวสวยลึกลับ ผู้ซึ่งช่วยคานาตะจากการจมน้ำเมื่อสองปีก่อน
คานาตะจึงสมัครเป็นทหารในตำแหน่งพลแตร (ทรัมเป็ตและแตรเดี่ยว (bugler) เป็นเครื่องเป่าที่ใช้ให้สัญญาณในการรบ) โดยหวังว่าทางกองทัพจะสอนให้เธอเป็นนักเป่าทรัมเป็ตที่เก่งได้ แต่กลายเป็นว่า ทั้งๆ ที่เธอยังมีฝีมือเป่าทรัมเป็ตไม่ค่อยจะเป็นเพลง แต่เธอก็ต้องถูกส่งไปประจำการอยู่ในเมืองเล็กๆ ติดชายแดน ณ ป้อมปราการ ที่มีรถถังใช้การไม่ได้ ทำงานร่วมกับทหารหญิงอีกสี่คน เวลาผ่านไปเสียงทรัมเป็ตของคานาตะก็พัฒนาขึ้นเรื่อยๆ พร้อมๆกับที่เธอเริ่มเป็นที่รักของทหารคนอื่นๆ ในหน่วย เธอเริ่มเข้ากันได้กับชาวเมือง โบสถ์ และเด็กกำพร้า
เมื่อการรบครั้งใหม่เริ่มขึ้น คานาตะก็ได้มีโอกาสเป่าทรัมเป็ตบรรเลงเพลง Amazing Grace ท่ามกลางฝูงรถถัง เพื่อหวังหยุดยั้งสงคราม แต่เธอจะทำได้หรือ
ตำบลสระพระ
การปกครองส่วนท้องถิ่น
พื้นที่ของตำบลสระพระ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ซีมง เดอ มงฟอร์ เอิร์ลที่ 6 แห่งเลสเตอร์
ซีมง เดอ มงฟอร์ เอิร์ลที่ 6 แห่งเลสเตอร์ (Simon de Montfort, 6th Earl of Leicester) (23 พฤษภาคม ค.ศ. 1208 - 4 สิงหาคม ค.ศ. 1265) เป็นขุนนางชาวอังกฤษเชื้อสายฝรั่งเศสที่มีบทบาทสำคัญในสงครามขุนนางครั้งที่ 2 ในการเป็นปฏิปักษ์ต่อสมเด็จพระเจ้าเฮนรีที่ 3 หลังจากการปฏิวัติระหว่างปี ค.ศ. 1263 ถึง ค.ศ. 1264 มงฟอร์กลายเป็นประมุขของอังกฤษ "โดยพฤตินัย" และทำการเรียกประชุมสภาผู้ได้รับการเลือกตั้งโดยตรง (De Montfort's Parliament) ของยุคกลางเป็นครั้งแรก ซึ่งทำให้มงฟอร์เป็นที่นับถือกันว่าเป็นหนึ่งในบรรดาผู้นำในการก่อตั้งระบบรัฐสภาประชาธิปไตย
ดูเพิ่ม
1208 1265
กีฬาแบดมินตันในโอลิมปิกฤดูร้อน 2020 – หญิงเดี่ยว
ทีมวาง
ผู้เล่นทั้งหมด 16 คนที่จะถูกวาง
<li> <li> <li> <li> <li> <li> <li> <li> </ol>
เจลาโต
เจลาโต (gelato) เป็นคำภาษาอิตาลีแปลว่าไอศกรีม ในภาษาอังกฤษโดยทั่วไปใช้เรียกไอศกรีมที่ทำขึ้นตามแบบอย่างอิตาลี ส่วนผสมพื้นฐานของไอศกรีมชนิดนี้ได้แก่ นม, ครีม, น้ำตาล และแต่งกลิ่นรสด้วยผลไม้, เมล็ดพืชบดเป็นครีมข้น หรือสารให้กลิ่นรสอื่น ๆ เจลาโตมีฟองอากาศแทรกอยู่ในเนื้อไอศกรีมน้อยกว่าของหวานแช่แข็งชนิดอื่น ๆ จึงเนื้อสัมผัสที่แน่นเนียนและมีรสชาติเข้มข้นแตกต่างกับไอศกรีมชนิดอื่น ๆ อย่างชัดเจน